
 29.6.2013
 BG
 Официален вестник на Европейския съюз
 L 179/84
 РЕГЛАМЕНТ ЗА ИЗПЪЛНЕНИЕ (ЕС) No 631/2013 НА КОМИСИЯТА
 от 28 юни 2013 година
 за отмяна на Регламент (ЕО) No 546/2006 и на Регламент за изпълнение (ЕС) No 233/2012
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 999/2001 на Европейския парламент и на Съвета от 22 май 2001 г. относно определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално глава А, раздел 1, буква б), подточка iii) от приложение VIII към него,
 като има предвид, че:
 (1)
 С Регламент (ЕО) No 999/2001 се определят правила за превенция, контрол и ликвидиране на трансмисивни спонгиформни енцефалопатии („ТСЕ“) при животните. В приложение VIII към него се предвижда одобряването и последващото изменение на националните програми на държавите членки за контрол на болестта скрейпи, ако те отговарят на някои критерии, определени в посочения регламент.
 (2)
 С Регламент (ЕО) No 546/2006 на Комисията от 31 март 2006 г. за прилагане на Регламент (ЕО) No 999/2001 на Европейския парламент и на Съвета по отношение на националните програми за контрол на болестта скрейпи и допълнителни гаранции и дерогиране от някои изисквания на Решение 2003/100/ЕО и за отмяна на Регламент (ЕО) No 1874/2003 (2) се одобряват националните програми на някои държави членки за контрол на болестта скрейпи. С него също така се определят допълнителните гаранции, от които посочените държави членки могат да се възползват по отношение на движението на животни от рода на дребния рогат добитък, както и на сперма и ембриони от тях.
 (3)
 С Регламент за изпълнение (ЕС) No 233/2012 на Комисията от 16 март 2012 г. за прилагане на Регламент (ЕО) No 999/2001 на Европейския парламент и на Съвета по отношение на одобрението на изменената национална програма на Дания за контрол на болестта скрейпи (3) се одобрява изменената национална програма на Дания за контрол на болестта скрейпи.
 (4)
 За по-голяма яснота и с цел опростяване на законодателството на Съюза в приложение VIII към Регламент (ЕО) No 999/2001, изменен с Регламент (ЕС) No 630/2013 на Комисията от 28 юни 2013 г. за изменение на приложенията към Регламент (ЕО) No 999/2001 на Европейския парламент и на Съвета относно определяне на правила за превенция, контрол и ликвидиране на някои трансмисивни спонгиформни енцефалопатии (4) е включен списъкът на държавите членки с одобрени национални програми за контрол на класическа форма на болестта скрейпи и съответните допълнителни гаранции, от които същите държави членки могат да се възползват по отношение на движението на животни от рода на овцете и козите, както и на сперма и ембриони от тях.
 (5)
 Измененията на Регламент (ЕО) No 999/2001, посочени в Регламент (ЕС) No 630/2013, се прилагат от 1 юли 2013 г. Следователно, считано от посочената дата, разпоредбите на Регламент (ЕО) No 546/2006 и на Регламент за изпълнение (ЕС) No 233/2012 стават излишни. Поради това в интерес на правната яснота и сигурност посочените регламенти следва да бъдат отменени, считано от същата дата.
 (6)
 Мерките, предвидени в настоящия